Տնակային թաղամասն Ախթալայում կառուցվել է 1988թ.-ի երկրաշարժից հետո՝ երկրաշարժից տուժած ընտանիքների համար: Քաղաքապետարանի կրտսեր մասնագետ Իշխան Սոխակյանի խոսքով, հետագայում տնակները` որպես ժամանակավոր կացարաններ, հատկացվել են բնակարանային խնդիր ունեցող ախթալացիներին՝ բնակարանով ապահովելու պայմանով: Հրդեհից հետո Վահան Խաչիկյանն իր երեք երեխաների հետ ապրում է բարեկամներից մեկի տանը: Վահանն այրված տնակը վերակառուցելն անիմաստ է համարում: Ասում է` նոր բնակարան առնելու ֆինանսական միջոցներ էլ չունի, ամբողջ ունեցվածքը 5 հորթ է: